Ələkbər Əliyev (aktyor, 1957)

Ələkbər Əliyev () — aktyor, Azərbaycan Respublikasının əməkdar artisti.

 Həyatı 
Əliyev Ələkbər Həsən oğlu 15 aprel 1957-ci  Sumqayıt şəhərində anadan olub. Anası dünyasını tez dəyişib. Əvvəlcə həkim olmaq istəyən aktyor tezliklə aktyorluq sənətinin sehrinə düşərək M. A. Əliyev adına Azərbaycan Dövlət İncəsənət İnstitutunun "musiqili komediya aktyoru" fakültəsinə daxil olub. 1980-ci ildə fakültəni bitirib, elə həmin il təyinatla Musiqili Komediya Teatrına gəlib. O vaxtdan taleyini bu teatra bağlayan aktyor burada onlarla yaddaqalan obrazlar yaradıb

Hazırda Sumqayıt şəhərində yaşayır. Meyxanaçı Namiq Mənanın qardaşıdır.

 Yaradıcılığı 
Gözəl səs tembrinə, yüksək səhnə mədəniyyətinə malik olan Ə.Əliyev elə ilk addımlarından teatr ictimayətinin nəzərini cəlb edib. İşlədiyi müddətdə bir sıra maraqlı obrazlar silsiləsi yaradan Ə.Əliyev orjinallığı və dəqiq ifa tərzi ilə böyük tamaşaçı rəğbətini qazanıb.

Onun eyni zamanda televiziyada, qastrol səfərlərində ifa etdiyi obrazlar aktyorun təbii istedadından, tükənməz yaradıcılıq potensialından xəbər verir.

Adlar və mükafatlar
2013-cü ildə Respublikanın Əməkdar Artist fəxri adına layiq görülüb.

6 may 2015-ci ildə, 6 may 2016-cı ildə, 1 may 2017-ci ildə, 10 may 2019-cu ildə, 10 may 2022-ci ildə, 6 may 2023-cü ildə və 9 may 2024-cü ildə Prezident Mükafatına layiq görülmüşdür.

2017-ci il aprelin 21-də teatr sahəsində uzun illər göstərdiyi səmərəli fəaliyyəti və 60 illik yubileyi münasibəti ilə əməkdar artisti, Prezident mükafatçısı Ələkbər Əliyev Azərbaycan Dövlət Musiqili Teatrının direktorunun əmrinə əsasən mükafatlandırılıb və aktyorun 60 illik yubileyi Musiqili Teatrda qeyd olunub.

2017-ci ilin aprelində Mədəniyyət və Turizm naziri Əbülfəs Qarayev Ələkbər Əliyevi təbrik edib, teatr sahəsində uzunmüddətli, səmərəli fəaliyyətinə, milli mədəniyyətimizin inkişafındakı xidmətlərinə görə və anadan olmasının 60 illiyi ilə əlaqədar tanınmış aktyoru fəxri fərmanla təltif edib.Ələkbər Əliyev 60 illiyi münasibətilə fəxri fərman aldı

2017-ci ildə 35-ci Fəcr Beynəlxalq Teatr Festivalında Azərbaycan Dövlət Musiqili Teatrının "Ər və arvad" tamaşasında oynadığı Mərcan bəy obrazına görə "Ən yaxşı kişi rolunun ifaçısı" nominasiyası üzrə qalib olmuşdur.

 Teatr səhnəsindəki rolları 
"Nəğməli könül" — Ramazan
"O olmasın, bu olsun" — Sərvər; Rüstəm bəy
"Arşın mal alan" — Vəli
"Gözün aydın" — Alay
"Subaylarınızdan görəsiniz" — Fəğan
"Hicran" — Dadaşbala
"Bəbirlinin kələkləri" — Arif
"Beşmanatlıq gəlin" — Qiyas
"Dəli dünya" — Fərəc
"Səhnədə məhəbbət" — Ayxan
"Məhəbbət oyunu" — Camal
"Kimdir müqəssir?" — Qasım bəy
"Adamın adamı" — İbiş İbişli
"Məsmə xala dayımdır" — Şükürbəyli
"Volqalı canan" — Doymazov; Nazirov
"Bankir adaxlı" — nümayəndə; tamada
"Milyonçunun dilənçi oğlu" — eynəkli
"Yeddi məhbusə anası" — polis Aslan
"Mən dəyərəm min cavana" — Rüstəm
"Xanuma" — knyaz Pantiaşvili
"Kimyagər" — Ağa Zaman
"Ər və arvad" — Kəblə Qubad
"Balaca şahzadə"“Balaca şahzadə” Musiqili Teatrda
"Toya bir gün qalmış"Musiqili Teatr Mərdəkan Mədəniyyət Evində çıxış edəcək

 Filmoqrafiya 
 Zəncirbənd (film, 1989) Elşən
 Aramızda qalsın (film, 2011-2013) (bədii serial) (rol: Xoşbəxt)
 Qardaşlar (teleserial, 2015) (bədii serial) (rol: Cavanşir)
 Leyli və Məcnun serialında Məhərrəm 
 Niyə? Filmi və serialında serjant Şıxov 
 İdarə serialında qonşu 
 Nikolayın evi serialında Balabəy

 İstinadlar 

 Mənbə 
 Ələkbər Əliyev 

 Xarici keçidlər 

 Facebook profili
Kateqoriya:Azərbaycan aktyorları
Kateqoriya:XXI əsr Azərbaycan aktyorları